stanford-oval/wikipedia huggingface dataset:
אקווה מרין (סרט)

| --- | --- |

 מבוסס על:  Aquamarine 
 בימוי:  אליזבת אלן
 הופק בידי:  סוזן קארטסוניס
 תסריט:  ג'סיקה בנדינגר   ג'ון קואינטנס
 עריכה:  Jane Moran 
 שחקנים ראשיים:  שרה פקסטון   אמה רוברטס   ג'ייק מקדורמן   אריאל קבל   ג'וג'ו
 מוזיקה:  דייוויד הירשפלדר 
 מדינה:  אוסטרליה, ארצות הברית 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 3 במרץ 2006
 משך הקרנה:  110 דקות
 שפת הסרט:  אנגלית
 סוגה:  סרט נעורים, סיפור התבגרות, סרט פנטזיה, סרט מבוסס יצירה ספרותית, סרט חבר'ה נשי, סרט קומדיה, סרט ילדים, קומדיה רומנטית 
 מקום התרחשות:  פלורידה 
 תקציב:  12 מיליון דולר
 הכנסות:  23 מיליון דולר
 הכנסות באתר מוג'ו:   aquamarine
 www.aquamarine-lefilm.com
 דף הסרט ב־IMDb
 
אקווה מרין (באנגלית: Aquamarine), או אהבה ימית, הוא סרט קולנוע אמריקאי-אוסטרלי משנת 2006. בסרט מככבות שרה פקסטון, אמה רוברטס, אריאל קבל וג'וג'ו.
הסרט בבימויו של אליזבת אלן הופק על ידי סוזן קארטסוניס ונכתב על ידי ג'סיקה בנדינגר וג'ון קואינטנס. הסרט צולם בארצות הברית ובאוסטרליה, ויצא לאקרנים ב-3 במרץ 2006 בארצות הברית.
תקציר

היילי רוג'רגס (ג'וג'ו) וקלייר בראון (אמה רוברטס) הן החברות הטובות ביותר. היילי וקלייר מגלות כי היילי עומדת לעבור לאוסטרליה תוך חמישה ימים בגלל העבודה של אמה של היילי.
באחד הלילות קלייר והיילי עורכות מסיבת פיג'מות במועדון שלהן, והיילי מבקשת שיהיה נס שיגרום לאמה לשנות את דעתה ולא לעבור לאוסטרליה, וכעבור מספר דקות מתחוללת סופה חזקה בחוץ. בבוקר שלאחר מכן קלייר נופלת לבריכה במועדון ושמה לב למשהו מוזר בתוך המים עם שיער כחול וזנב. היילי אומרת לקלייר שהיא דמיינה וזה לא הגיוני, אך השתיים מחליטות לחזור בערב לבריכה ולבדוק מה זה היה.
כשקלייר והיילי חוזרות בערב לבריכה הן מופתעות לגלות שאכן יש בתולת ים בתוך הבריכה ששמה אקווה מרין (שרה פקסטון) והיא נסחפה לבריכה לאחר ריב עם אביה. אקווה מרין מסבירה לבנות שעליה להוכיח לאביה שאהבת אמת אכן קיימת ואם היא לא תוכיח זאת תוך שלושה ימים היא תאלץ להתחתן עם גבר שאינה אוהבת. היא מבקשת את עזרתן אך אלה מהססות, לאחר מכן אקווה מספרת להן שאם עוזרים לבתולת ים מקבלים משאלה והשתיים מסכימות.
אקווה מרין שמה את עיניה על ריימונד (ג'ייק מקדורמן) המציל בחוף שהיילי וקלייר דלוקות עליו כבר שנים. היילי וקלייר יודעות שזוהי תקוותן היחידה לגרום להיילי להישאר ולכן אף על פי שהן יודעות שמדובר במי שהן אוהבות במשך כל כך הרבה זמן, הן מתחייבות לעזור לאקווה מרין ולגרום לריימונד להתאהב בה.
הן משתמשות באסטרטגיות שכתובות במגזינים, ועוקבות אחרי ריימונד במטרה שייראה את אקווה ויתאהב בה.
ריימונד ואקווה מרין מבלים ביריד רחוב, ובזמן שהשניים מפדלים בסירה באגם ריימונד מזמין את אקווה למסיבה בלילה הבא, אך היא נאלצת לברוח לפני שהיא נותנת לו תשובה וזאת משום שהשמש התחילה לשקוע, ורגליה של אקווה מרין יהפכו לזנב כשהשמש שוקעת. קלייר והיילי לוקחות את אקווה מרין למגדל מים שבו תבלה את הלילה ומבטיחות לחזור אליה בבוקר. קלייר והיילי אומרות לריימונד שאקווה ממש תשמח ללכת איתו למסיבה, אך אז אקווה נזכרת שאין לה מה ללבוש והשלוש מחליטות ללכת בבוקר לקניון ולקנות בגדים.
במשך שנים, היילי וקלייר היו בריב עם קבוצת בנות פופולרית שבראשה עומדת ססיליה (אריאל קבל). ססיליה משקרת לריימונד ואומרת לו שאקווה מרין ברחה מוקדם משום שהלכה לחבר שלה ולכן ריימונד מזמין את ססיליה למסיבה במקום את אקווה מרין. מאוחר יותר באותו היום קלייר הולכת לריימונד ואומרת לו שססיליה שיקרה לו ולאקווה מרין אין חבר.
במסיבה אקווה מרין וריימונד מתחברים יותר ולפני השקיעה השניים מתנשקים, ואקווה אומרת לו שיפגוש אותה מחר במזח בבוקר ויגיד לה את מה שהוא מרגיש. השלוש שוב הולכות למגדל המים לשים את אקווה שם ללילה אולם הפעם ססיליה עוקבת אחריהן ומגלה שאקווה מרין היא בתולת ים. ססיליה מורידה את הסולם מהמגדל כדי שאקווה לא תוכל לרדת וקוראת לחדשות. אולם בלילה עוזר לה ליאונרד (ברוס ספנס) והוא מבטיח לה שלא ייספר לאף אחד.
בבוקר נפגשת אקווה עם ריימונד, והוא אומר לה שהוא מחבב אותה מאוד אך עדיין הוא לא אוהב אותה והוא לא מבין למה הם צריכים להתקדם כל כך מהר. באותו הרגע ססיליה מגיעה ודוחפת את אקווה למים. זאת נהפכת בחזרה לבתולת ים ונסחפת בחזרה הביתה בגלל אביה. קלייר והיילי קופצות אחריה למים והשלוש מגלות את משמעות האהבה. קלייר והיילי אוהבות את אקווה מרין ואקווה אוהבת את שתיהן. אביה של אקווה כבר לא סוחף אותה הביתה משום שאקווה הוכיחה לו שאהבה קיימת, והיילי וקלייר מקבלות את משאלתן, אולם הן לא משתמשות בה. אקווה אומרת לבנות שעליה לחזור הביתה אבל היא מבטיחה לחזור לבקר.
הסרט נגמר כשקלייר, היילי ואקווה מרין הולכות כל אחת לביתה.
צוות השחקנים הראשי

אמה רוברטס - מגלמת את קלייר בראון
ג'וג'ו - מגלמת את היילי רוג'רס
שרה פקסטון - מגלמת את אקווה מרין
ג'ייק מקדורמן - מגלם את ריימונד
אריאל קבל - מגלמת את ססיליה בנקס
קלאודיה קרוואן - מגלמת את ג'יני רוג'רס, אמה של היילי
ברוס ספנס - מגלם את ליאונרד
תמין סורסוק- מגלמת את מרג'ורי
רוי בילינג - מגלם את סבא בוב
ג'וליה בלייק - מגלמת את סבתא מגי
שון מיקלף - מגלם את סטורם בנקס, אבא של ססיליה
לולו מקלאצ'י - מגלמת את בוני
דיצ'ן לקמן - מגלמת את בת'
לינקולן לואיס - מגלמת את תאו
פסקול

"One Original Thing"
"Strike"
"Connected"
"One and Only"
"Right Now 2004"
"Island in the Sun"
"Time for Me to Fly"
"Can't Behave"
"Summertime Guys"
"One Way or Another"
"Sweet Troubled Soul"
"I Like the Way You Move
ג'קי אפיה

| --- | --- |
אין תמונה חופשית
 לידה:  5 בדצמבר 1983 (בת 41) טורונטו, קנדה 
 מדינה:  גאנה 
 השכלה:  אוניברסיטת גאנה 
 תקופת הפעילות:  מ-2001 
 השקפה דתית:  נוצרי 
 פרסים והוקרה:  פרס האקדמיה האפריקאית לקולנוע לשחקנית המשנה הטובה ביותר (2007)  פרס השחקנית הראשית הטובה ביותר מהאקדמיה האפריקאית לקולנוע (2010)  אמנות הבמה 
 
ג'קי אגיימנג אפיה (באנגלית: Jackie Agyemang Appiah; נולדה ב-5 בדצמבר 1983) היא שחקנית גנאית-קנדית. עבור עבודתה כשחקנית, היא זכתה במספר פרסים ומועמדויות, כולל פרסים עבור השחקנית הטובה ביותר ב-2010 בפרסי האקדמיה האפריקאית לקולנוע; ופרס שחקנית המשנה הטובה ביותר בפרסי האקדמיה בשנת 2007.
קורות חיים

אפיה היא הצעירה מבין חמישה ילדים. היא נולדה ב-טורונטו וחייתה בשנותיה הראשונות בקנדה, ואז עברה לגאנה עם אמה בגיל 10. אביה נשאר בקנדה.
קריירה

אפיה התחילה את הקריירה שלה כשחקנית כשאדוארד סדו ג'וניור, התסריטאי של סדרת הטלוויזיה Things We Do For Love הזמין אותה לגלם את תפקיד אניונאם בלאגוג'י. היא המשיכה לתפקידים נוספים בטלוויזיה בסדרות Tentacles, Games People Play, Sun-city ועוד. עם הפופולריות הגדלה שלה, היא גם שיחקה במספר סרטים גנאים.
קריירה > פריצה לנוליווד

בשל תפקידיה הקולנועיים, ביניהם Beyoncé - The President Daughter, Princess Tyra, Passion of the Soul, Pretty Queen, The Prince's Bride, The King is Mine ו-The Perfect Picture, אפיה כבר הייתה מוכרת בנוליווד. הפריצה שלה שם הביאה אותה לתפקידים גם בתעשיית הסרטים הגדולה של אפריקה, ובין הסרטים הבולטים שהשתתפה בהם כלולים Black Soul ו-Bitter Blessing, לצד השחקן רמזי נואה, ואת My Last Wedding, לצד שחקן נוליווד אמקה אייק.
בשנת 2013 היא זכתה בפרס השחקנית הבינלאומית הטובה ביותר בטקס פרסי שחקני המסך של פפירוס מגזין (PAMSAA) שנערך בעיר אבוג'ה.
פרסים

| שנה | פרס | קטגוריה | מועמד | תוצאה |
| --- | --- | --- | --- | --- |
| 2007 | פרסי האקדמיה האפריקאית לקולנוע | שחקנית המשנה הטובה ביותר | Beyonce: The President Daughter | זכייה |
| 2010 | פרסי האקדמיה האפריקאית לקולנוע | השחקנית הטובה ביותר | The Perfect Picture | זכייה |
| 2010 | פרסי הקולנוע של גאנה | השחקנית הטובה ביותר | 4 plays | זכייה |
| 2010 | פרסי הבידור City People | השחקנית הגנאית הטובה ביותר |  | זכייה |
| 2011 | פרסי הקולנוע של גאנה | השחקנית הטובה ביותר (אנגלית) | Reason To Kill | מועמדות |
| 2011 | 2011 Nigeria Entertainment Awards | Pan African Actress Of The Year |  | זכייה |
| 2012 | פרסי הקולנוע של גאנה | השחקנית הטובה ביותר | Grooms Bride | מועמדות |
| 2012 | Ghana National Youth Achievers Awards | Performing Arts |  | זכייה |
| 2012 | African Women Of Worth Awards | השחקנית הטובה ביותר |  | זכייה |
| 2013 | 2013 Africa Magic Viewers Choice Awards | השחקנית הטובה ביותר בסרט דרמה | The Perfect Picture | זכייה |
| 2013 | פרסי הקולנוע של גאנה | השחקנית הטובה ביותר | Cheaters | זכייה |
| 2013 | פרסי הקולנוע של גאנה | השחקנית האהובה של Glits Magazine | Cheaters | זכייה |
| 2013 | Nafca | השחקנית הטובה ביותר בתפוצה | Turning Point | זכייה |
| 2013 | Pyprus Magazine Screen Actors Awards | השחקנית הבינלאומית הטובה ביותר |  | זכייה |
| 2013 | The F.A.C.E List Awards ‏(USA) | Achievement In Africa Entertainment |  | זכייה |
| 2014 | 2014 Africa Magic Viewers Choice Awards | השחקנית הטובה ביותר בקומדיה | Cheaters | מועמדות |
| 2014 | פרסי הקולנוע של גאנה | השחקנית הטובה ביותר | Sisters At War | מועמדות |
| 2014 | פרסי הקולנוע של גאנה | השחקנית האהובה | Sisters At War | מועמדות |
| 2015 | 2015 Africa Magic Viewers Choice Awards | השחקנית הטובה ביותר בקומדיה | A Letter From Adam | מועמדות |
| 2015 | 2015 Ghana Movie Awards | השחקנית האהובה |  | מועמדות |
פילמוגרפיה

Divine Love
The Heart of Men
Run Baby Run
Beyoncé - The President Daughter
The Return of Beyoncé
Mummy’s Daughter
The Love Doctor
Royal Battle
Chasing Hope
Princess Tyra
the prince's bride
Fake Feelings
Wind of Love
Total Love
Passion of the Soul
Mortal Desire
Pretty Queen
The Prince's Bride
The King is Mine
Spirit of a Dancer
Excess Money
Blindfold
Before My Eyes
Virginity
Career woman
Passion Lady
Her Excellency
The Perfect Picture
Prince of the Niger
My Last Wedding
Love Games
Tears of Womanhood
Night Wedding
A Cry for Justice
4 Plays
4 Play Reloaded
Death after Birth
Golden Stool
Deadly Assignment
Turning Point
Wrath of a Woman
Blind Lust
Black Soul
Against My Will
Royal Kidnap
End of Royal Kidnap
The Siege
Royal Honour
Eye of the gods
The Comforter
Palace Slave
Throwing Stones
Comfort My Soul
Above Love
Wind of Sorrow
Piece of My Soul
Cold Heart
Golden Heart
A Bitter Blessing
Queens heart
Kings heart
Forever young
Barrister Anita
Deep Fever
Sisters At War
Cheaters
A Letter From Adam
The Perfect Picture
Reason To Kill
Grooms Bride
Heart of Men
Stigma
הערות שוליים

↑  Idowu, Ayo (16 באפריל 2010). "Unveilling Queen Jackie Appiah•Best Actress in Africa". Nigerian Tribune. Ibadan, Nigeria. אורכב מ-המקור ב-6 במאי 2010. {{cite news}}:  (עזרה)
↑  "Nominees & Winners of AMAA 2007 @ a glance". The African Movie Academy Awards. אורכב מ-המקור ב-10 בדצמבר 2007. {{cite web}}:  (עזרה)
↑  "I doubt if I can play nude roles but… —Jackie Appiah". The Nation. Lagos, Nigeria. 26 ביולי 2009. אורכב מ-המקור ב-3 במאי 2012. {{cite news}}:  (עזרה)
↑  "Jackie Appiah".
↑  "Black Soul". youtube.
↑  "A Bitter Blessing - Latest Nigerian Nollywood Movie". Youtube.
↑  "My Last Weddingpublisher=youtube".
↑  "Jackie Appiah wins Best International Actress award at PAMSAA 2013". nigeriamovienetwork.com. אורכב מ-המקור ב-2013-12-25. נבדק ב-2018-10-06.
↑  Ghanalinx Blogger, Actress Jackie Appiah Wins Another Award, Ghanalinx (Ghana Diaspora News and Infotainment), ‏2010-08-06 (באנגלית אמריקאית)
↑  List of Winners @ the National Youth Achievers Award, GhanaWeb, ‏-001-11-30T00:00:00+00:00 (באנגלית)
↑  Photos: Jackie Appiah, Nadia Buari Honoured At African Women of Worth Awards, Gistmania, ‏2012-07-24 (באנגלית)
↑  "Jackie Appiah Grabs Best Actress at AfricaMagic Viewers' Choice Awards". Highstreetmail Ghana. 10 במרץ 2013. אורכב מ-המקור ב-19 בדצמבר 2013. {{cite news}}:  (עזרה)
↑  FAB Photos: Jackie Appiah, Kofi Adjorlolo,Genevieve Nnaji, Others Win At Nollywood & African Film Critics Awards In Washington DC | AmeyawDebrah.com, ‏2013-09-16 (באנגלית אמריקאית)
↑  NigeriaMovieNetwork.com is for sale, HugeDomains (באנגלית)
↑  Adegunle Bukola, Blueblood's Corner: Jackie Appiah Honoured For Her Excellence In Africa’s Entertainment Industry, Blueblood's Corner, ‏2013-06-20
↑  ""Deep Fever" Watch Bobby Michaels, Jackie Appiah, Femi Jacobs in trailer". Pulse.ng. Chidumga Izuzu.
הזרע הרע

| --- | --- |
כרזת הסרט
כרזת הסרט
 מבוסס על:  רומן של ויליאם מארץ'
 בימוי:  מרווין לרוי
 הופק בידי:  מרויין לרוי
 תסריט:  ג'ון לי מהין
 עריכה:  שלדון קאהן
 שחקנים ראשיים:  ננסי קלי פאטי מקורמק איילין הקרט
 מוזיקה:  אלכס נורת'
 צילום:  הרולד רוסון
 מדינה:  ארצות הברית ארצות הברית
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  12 בספטמבר 1956
 משך הקרנה:  129 דקות
 שפת הסרט:  אנגלית
 סוגה:  פילם נואר, סרט דרמה, סרט אימה 
 תקציב:  1,000,000 דולר
 הכנסות:  4,100,000 דולר
 דף הסרט ב־IMDb
 
הזרע הרע (באנגלית: The Bad Seed) הוא סרט מותחן פסיכולוגי וסרט אימה אפל בשחור-לבן משנת 1954 בבימויו של מרווין לרוי, עם ננסי קלי, פאטי מקורמק ואיילין הקרט בתפקידים הראשיים.
התסריט מבוסס על מחזה בשם זה מאת מקסוול אנדרסון שהוא מבוסס על רומן בשם זה מאת ויליאם מארץ' (1954).
ננסי קלי, פאטי מקורמק ואיילן הקרט שיחקו גם במחזה הזה בברודוויי וקלי זכתה על כך בפרס טוני לשחקנית ראשית במחזה.
העלילה היא על רוצחת סדרתית בת 11. הופעתה של הילדה פאטי מקורמק הפכה עם השנים לאייקונית ובעבור משחקה בסרט זה היא הועמדה לפרס אוסקר לשחקנית המשנה הטובה ביותר.
תקציר העלילה

כריסטין פנמרק (ננסי קלי) ובעלה קנת (ויליאם הופר) גאים בבתם בת השמונה, רודה (פאטי מקורמק). רודה היא חלום של כל הורה – יפה עם צמות, צייתנית, נימוסית, תלמידה חרוצה ושקדנית, מנגנת בפסנתר, מכבדת את הוריה ועוד.
קנת הוא קולונל בצבא ארצות הברית ונאלץ לעזוב את הבית למספר שבועות לתפקיד בוושינגטון די. סי.. רודה מבלה הרבה אצל השכנה מוניקה (אוולין וארדן) וכריסטין מודאגת מהתפרצוית הזעם ומההתנהגות המניפולטיבית שלה.
בבית הספר של רודה נערכת תחרות כתיבה תמה ומי שזוכה הוא קלוד דייגל. רודה מטיחה בכריסטין כי לה מגיעה המדליה. היא יוצאת לפיקניק עם כיתתה וכריסטין שומעת ברדיו כי קלוד נמצא טבוע במי האגם כשסימני חבלה על גופו. המשטרה הניחה שנפל מהמזח.
כריסטין שואלת את רודה על המקרה אבל היא מגיבה בחוסר רגש וממשיכה לנגן את המנגינה שמטריפה את כריסטין – "Au clair de la lune". המחנכת גברת פרן (ג'ואן קרוידון) והורטנז דייגל (איילין הקרט) אמו של קלוד באות לחקור את רודה אבל היא לא מגלה דבר. כריסטין מבקשת מהורטנז השתיינית לעזוב.
חשדה של כריסטין מתגבר כשהיא מוצאת את המדליה אצל רודה שמשקרת לה שקלוד נתן לה. כריסטין חולמת כל הזמן שהיא למעשה בת מאומצת. באשר מגיע אליהם אביה ריצ'רד בראבו (פול פיקס) הוא מגלה לה שהיא למעשה בת מאומצת של רוצחת סדרתית בשם בסי דנקר. כריסטין חשה שיש בגופה "זרע רע" אותה הורישה לבתה.
רודה מתוודה גם שהיא הפילה אל מותה שכנה שלהם כשגרו בוויצ'יטה ולקחה ממנה תכשיט. גם השרת לירוי (הנרי ג'ונס) חושד ברודה. על גופו של קלוד נמצאו סימני חבלה שמתאימים לנעליים. כריסטין מגלה שרודה רוצה להיפטר מהנעליים שלה שבקצותיהן יש חתיכות ברזל. היא מכריחה אותם לזרוק אותם לפיר שריפת הפסולת אבל לירוי מוצא אותם שם ומאיים שיסגיר אותה. בתגובה היא מציתה את המרתף וסוגרת את הדלת. לקול צעקותיו של לירוי פורצים שכנים את דלת המרתף אבל לירוי נשרף ומת. בזמן הזה, רודה ממשיכה לנגן את הקטע "Au clair de la lune" שמטריף את כריסטין ככל שנמשך ונעשה מהיר יותר.
מוניקה מבחינה בעצבנותה של כריסטין ונותנת לה כדורי שינה. כריסטין נותנת זאת לרודה במטרה שתמות ואחר כך יורה לעצמה בראש. שכנים מוזעקים ומפנים את שתיהן לבית חולים. רודה ניצלת וכריסטין מנותחת ומתאוששת לאט. קנת מגיע מוושינגטון ומרגיע את כריסטין בעוד שרודה מתנהגת בחוסר אכפתיות.
כריסטין מספרת לרודה כי זרקה את המדליה לאגם. בלילה בסופת ברקים, הולכת רודה למזח ומנסה לדלות את המדליה אך ברק פוגע בה והיא נהרגת.
בספר, הסוף שונה – כריסטין מתה ורודה חופשית כעת להרוג שוב. בסרט הסוף שונה לפי קוד הייז שלא מאפשר להראות שהפשע משתלם, כריסטין חיה ורודה מתה.
בסוף הסרט מוצגים כל השחקנים הראשיים וננסי קלי משכיבה את פאטי מקורמק על ברכיה ומכה אותה בעכוזה.
צוות השחקנים

| שם השחקן/ית | שם הדמות | הערות |
| --- | --- | --- |
| ננסי קלי | כריסטין פנמרק | אמא של רודה |
| פאטי מקורמק | רודה פנמרק | בתה של כריסטין, ילדה מרושעת וסוציופתית |
| איילין הקרט | הורטנז דייגל | אמא של קלוד, הילד שרודה רצחה |
| וויליאם הופר | קנת פנמרק | אבא של רודה |
| אוולין וארדן | מוניקה ברידלאב | שכנה של משפחת פנמרק |
| הנרי ג'ונס | לירוי ג'סאפ | שרת |
| פול פיקס | ריצ'רד בראבו | אבא של כריסטין |
| ג'ואן קרוידון | גברת קלאודיה פרן | המחנכת בכיתתה של רודה |
| גייג' קלארק | רג'ינלד טאסקר | סופר |
| ג'סי ווייט | אמורי וויג'ס | אח של מוניקה |
| פרנק קיידי | הנרי דייגל | אבא של קלוד |
פרסים

מועמדות לפרס אוסקר לשחקנית הטובה ביותר – ננסי קלי.
מועמדות לפרס אוסקר לשחקנית המשנה הטובה ביותר – איילין הקרט.
מועמדות לפרס אוסקר לשחקנית המשנה הטובה ביותר – פאטי מקורמק.
מועמדות לפרס גלובוס הזהב לשחקנית המשנה הטובה ביותר - סרט קולנוע – פאטי מקורמק.
פרס גלובוס הזהב לשחקנית המשנה הטובה ביותר - סרט קולנוע – איילין הקרט.
גדעון גרטנר

| --- | --- |
אין תמונה חופשית
 לידה:  1935 פלשתינה (א"י), האימפריה הבריטית 
 פטירה:  12 בדצמבר 2020 (בגיל 85 בערך) ניו יורק, ארצות הברית 
 מדינה:  ארצות הברית 
 מקום מגורים:  אספן 
 השכלה:  בית הספר לניהול MIT סלואן  המכון הטכנולוגי של מסצ'וסטס  ישיבה דפלטבוש 
 
גדעון גרטנר (באנגלית: Gideon Gartner;‏ 1935 – 12 בדצמבר 2020) היה יהודי-אמריקאי, מייסד גרטנר (נקראה עד 2001 "קבוצת גרטנר"), חברת מחקר וייעוץ בתחומי ה-IT הממוקמת בסטמפורד, קונטיקט.
ראשית חיים והשכלה

גרטנר נולד בפלשתינה (א"י), וגדל בניו יורק. הוא סיים (BSME) במכון הטכנולוגי של מסצ'וסטס בשנת 1956, ותואר שני בבית ספר סלואן למנהל עסקים של MIT ב-1960.
עסקים בתחום ה-IT

בשנים שקדמו להקמת "קבוצת גרטנר," היה גרטנר שותף באופנהיימר ושות'. הוא נבחר לאנליסט הטכנולוגיה המוביל בוול סטריט בין השנים 1972 ו-1977 (כולל), בסקר השנתי של הבנקים הגדולים, קרנות ומוסדיים אחרים, חברות השקעה, שפורסם על ידי מגזין Institutional Investor.
גרטנר נפטר ב-12 בדצמבר 2020.
עסקים בתחום ה-IT > קבוצת גרטנר

פרק זה לוקה בחסר. אנא תרמו לוויקיפדיה ו.
ערך זה הוא קצרמרבנושא אישים. אתם מוזמנים לתרום לוויקיפדיה ו.
אנה ומלך סיאם

| --- | --- |
כרזת הסרט
כרזת הסרט
 מבוסס על:  רומן של מרגרט לנדון
 בימוי:  ג'ון קרומוול
 הופק בידי:  לואיס לייטון
 תסריט:  טלבוט ג'נינגס, סאלי בנסון
 עריכה:  הרמון ג'ונס
 שחקנים ראשיים:  איירין דאן רקס הריסון לי ג'יי. קוב לינדה דרנל
 מוזיקה:  ברנרד הרמן
 צילום:  ארתור צ'ארלס מילר
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  10 ביוני 1946
 משך הקרנה:  128 דקות
 שפת הסרט:  אנגלית
 סוגה:  סרט דרמה, סרט מבוסס יצירה ספרותית 
 מקום התרחשות:  תאילנד 
 הכנסות:  3,500,000 דולר
 פרסים:  פרס אוסקר לסינמטוגרפיה הטובה ביותר, שחור-לבן (ארתור סי. מילר)  פרס אוסקר לארטדיירקשן הטוב ביותר, שחור-לבן (לייל וילר, William S. Darling, Thomas Little, Frank E. Hughes)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
אנה ומלך סיאם (באנגלית: Anna and the King of Siam) הוא סרט דרמה אמריקאי משנת 1946 בבימויו של ג'ון קרומוול, עם איירין דאן ורקס הריסון בתפקידים הראשיים.
התסריט מבוסס על הרומן "אנה ומלך סיאם" של מרגרט לנדון (אנ') משנת 1944. הספר עובד ב-1951 למחזמר "המלך ואני" על ידי ריצ'רד רוג'רס ואוסקר המרשטיין שעבר עיבוד לקולנוע ב-1956 בכיכובם של יול ברינר ודבורה קר. ב-1999 הופק הסרט "אנה והמלך" בכיכובם של צ'או יון-פאט וג'ודי פוסטר.
העלילה מתרכזת בהתנגשות בין התרבות המערבית הויקטוריאנית לבין תרבות התאילנדית האוטוקרטית.
תקציר העלילה

בשנת 1862 מגיעה לנמל בנגקוק בסיאם, אנה אווינס (איירין דאן) אלמנה בריטית עם בנה לואיס. מקבל אותה ראש השרים קרלהום (לי ג'יי. קוב). הוא שואל אותה שאלות אישיות והיא מהססת לענות. הוא מודיע לה כי תשוכן בהרמון של המלך מנונגקוט (רקס הריסון) וכי המלך יתפנה אליה רק לאחר מילוי תפקידיו בטקסים שונים.
לאחר מספר ימים שסבלנותה פוקעת היא מתפרצת לאולם המלך בו כורעים לפניו כל האנשים. היא לא משתטחת לפניו אלא קדה קידה. הוא מוביל אותה להרמונו בו עשרות נשים שהיפה והמועדפת על ידי היא טריפטים (לינדה דרנל) וכן מציג אותה לפני 67 ילדיו ובתוכם הנסיך המיועד למלוך, צ'אללוגקורן.
אנה רוצה לגור מחוץ לארמון אך המלך מסרב. היא מתחילה ללמד אנגלית את הנשים והילדים. ליידי טיאנג (גייל סנדרגארג), אמו של הנסיך משגיחה על לימודיו מקרוב והוא גם מתחבר ללואיס, בנה של אווה.
המלך מודאג שמעצמות המערב רוצות להשתלט על סיאם ולהפוך אותה למדינת חסות כי הם חושבים שהוא ברברי. היא מציעה לו לארגן נשף ולהזמין את נציגי המדינות אבל עליו להתנהג כאיש מערבי מתורבת, להשתמש בסכין ומזלג, להתלבש כראוי, הוא ונשותיו ולהתנהג בהתאם. הנשף מוצלח והמלך מעריך את אנה. היא מספרת לו מה זה דמוקרטיה ומספרת לו על הנשיא אברהם לינקולן הנמצא כעת במלחמת האזרחים. הוא מכתיב לה מכתב ללינקולן ומציע לו במתנה שני פילים שיהוו גרעין רבייה לפילים למטרות המלחמה. לינקולן עונה לו בנימוס כי בגלל תנאי האקלים אין אפשרות לגדל את הפילים.
טריפטים בורחת מההרמון למנזר בו שוהה אהובה בעבר. שניהם נתפסים, מעונים ולבסוף נדונים לעליה על המוקד. אנה מבקשת מהמלך להמתיק את גזר הדין וכשהוא מסרב היא קוראת לעברו ברברי ומחליטה לעזוב. טריפטים ואהובה נשרפים חיים. הילדים והנשים מפצירים בה להישאר אך ללא הצלחה.
אנה אורזת את חפציה אך ביום האחרון רוכב לואיס עם הנסיך, נופל מהסוס ונהרג. היא נכנסת לאבל כבד והמלך מנחם אותה. היחסים ביניהם מתהדקים והיא הופכת לכעין מזכירה שלו ובעקבות עזרתה נפתחות בסיאם קונסוליות של בריטניה, צרפת וארצות הברית.
כעבור שנים נופל המלך למשכב. לפני מותו הוא קורא לאנה ומשבח אותה על עזרה ומבקש סליחה על התנהגותו כלפיה.
לאחר מותו עולה הנסיך על כסאו ונואם בפני אנשיו כי הוא רוצה להצעיד את ארצו לעתיד טוב יותר ובשלב ראשון הוא מבטל את החוק המצווה להשתטח בפני המלך. הוא מתקבל בתשואות על ידי אנשי הארמון, אנה ואמו, ליידי טייג.
צוות השחקנים

| שם השחקן/ית | שם הדמות | הערות |
| --- | --- | --- |
| איירין דאן | אנה אוונס | מורה לאנגלית |
| רקס הריסון | מנוגקוט | מלך סיאם |
| לי ג'יי. קוב | קרלהום | ראש הממשלה |
| לינדה דרנל | טופטין | אשת ההרמון |
| גייל סנדרגארד | ליידי טיאנג | אשת המלך |
| טיטו רנלדו | ראמה החמישי, מלך תאילנד | נסיך תאילנד |
| ריצ'רד ליון | לואיס אוונס | בנה של אנה |
פרסים

פרס אוסקר לצילום הטוב ביותר
פרס אוסקר לעיצוב ההפקה הטוב ביותר
מועמדות לפרס אוסקר לפסקול המקורי הטוב ביותר
מועמדות לפרס אוסקר לתסריט המקורי הטוב ביותר
מועמדות לפרס אוסקר לשחקנית המשנה הטובה ביותר - גייל סנדרגארד
הערות שוליים

↑  באופן מצמרר השחקנית לינדה דרנל סיימה את חייה בשריפה. ב-10 באפריל 1965 היא שהתה בבית מזכירתה לשעבר. אש פרצה בדירה כנראה בגלל סיגריה בוערת. דרנל נלכדה בדירה והובהלה לבית חולים כשהיא סובלת מ-80% כוויות ומתה תוך זמן קצר, בהיותה בת 42.
↑  במציאות לואיס (אנ') לא מת אלא אפילו האריך חיים יותר מאמו
בלילות הקיץ

| --- | --- |

 מבוסס על:  רומן מאת שרה דסן
 בימוי:  סופיה אלווארז
 הופק בידי:  בריאן אונקלס, אריק ניומן
 תסריט:  סופיה אלווארז
 עריכה:  ג'סטין צ'אן
 שחקנים ראשיים:  אנדי מקדואל בלמונט קמלי אמה פסארו קייט בוסוורת' מרקוס סקריבנר דרמוט מלרוני ג'י הנליוס ריקרדו הורטאדו 
 מוזיקה:  ביץ' האוס
 צילום:  לוקה דל פופו
 מדינה:  ארצות הברית ארצות הברית
 חברת הפקה:  Screen Arcade
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  6 במאי 2022
 משך הקרנה:  106 דק' 
 שפת הסרט:  אנגלית
 סוגה:  דרמה רומנטית
 דף הסרט ב־IMDb
 
בלילות הקיץ (באנגלית: Along for the Ride) הוא סרט דרמה אמריקאי משנת 2022 שנכתב ובוים על ידי סופיה אלווארז, המבוסס על הרומן באותו שם מאת שרה דסן. בסרט מככבים אמה פסארו, בלמונט קמלי, קייט בוסוורת', לורה קריוקי, אנדי מקדואל ודרמוט מלרוני. הסרט עלה לאקרנים ב-6 במאי 2022 ברשת הזרמת המדיה נטפליקס.
עלילה

קו העלילה של הסדרה מתואר כך:
"קיץ שלפני הקולג' אודן פוגשת את איליי, בחור מסתורי, הסובל מנדודי שינה. בזמן שעיר החוף קולבי ישנה, השניים יוצאים למסע לילי כדי לעזור לאודן לחוות את נעוריה המהנים וחסרי הדאגות שהיא מעולם לא ידעה שהיא רוצה."
שחקנים ודמויות

אמה פסארו – אודן
בלמונט קמלי – איליי
קייט בוסוורת' – היידי
לורה קריוקי – מגי
אנדי מקדואל – ויקטוריה
דרמוט מלרוני – רוברט
ג'י הנליוס – ליאה
סמיה פינרטי – אסתר
פול קרמיירן – אדם
מרקוס סקריבנר – וולאס
ריקרדו הורטאדו – ג'ייק
הפקה

באפריל 2021 פורסם ב-Deadline שהחלה הפקת העיבוד הקולנועי לרומן "Along for the Ride" מאת שרה דסן משנת 2009, שזכויותיו נרכשו על ידי נטפליקס. סופיה אלוורז, שבעבר עיבדה שניים מהרומנים של ג'ני האן, כתבה את התסריט ושימשה כבמאית. השחקנית אמה פסארו לוהקה לתפקיד גיבורת הרומן, אודן, בעוד שבלמונט קמלי יגלם את מושא האהבה שלה, איליי. שחקנים נוספים שלוהקו לתפקידים הם אנדי מקדואל, ג'י הנליוס וריקרדו הורטאדו.
שלב הצילומים החל ב-22 באפריל 2021, בקרוליינה ביץ' (אנ') שבצפון קרוליינה, וצילומים נעשו גם בווילמינגטון, בקיורי ביץ' (אנ') ובעיירה אוק איילנד (אנ'). הצילומים נמשכו עד תחילת יוני.
הפצה

הסרט הוקרן לראשונה בנטפליקס ב-6 במאי 2022.